
Mwami ninguzu zyangu Iwiimbo Iwangu, waba lufutuko Iwangu: 
ngu Leza wangu, ndiyoomubambila busena bwakukkala; Leza 
wataata, mpawo ndiyoomusumpula. Kulonga 15:2 


O Mwami, nduwe Leza wangu; Njookusumpula, njootembaula zina 
lyako; nkaambo wachita zintu zigambya; malailile aako aakaindi 
ngakusyomeka akasimpe. Isaya 25:1 


Mboobu mbwaamba Mwami, Muntu musongo atalilumbaizyi 
mubusongo bwakwe, awalo singuzu atalidundi munguzu zyakwe, 
muvwubi atalidundi mubuvubi bwakwe: Pele ooyo uulilumbaizya 
alilumbaizye muli ceeci, kuti ulandimvwisya akundiziba , kuti 
ndime Mwami uuchita luzyalo, lubeta, abululami, munyika: 
nkaambo muzintu eezyi ndibotelwa, mbwaamba Mwami. 
Jeremiya 9:23-24 


Kumamanino aamazuba, mebo Nebukadinezara ndakatambya 
meso aangu kujulu, nkabela maanu aangu akajokela kulindime, 
nkabela ndakatembaula Mupatikampatila, nkabela 
ndakatembaula akulemeka ooyo uupona kukabe kutamani, uujisi 
bweendelezi butamani, abwami bwakwe bwami buli kuzwa 
kuzyalani kuya kuzyalani: Alimwi boonse bakkala anyika tabakwe 
mpindu: mpawo ulachita mbuli mbwayanda kuyanda mumpi 
yakujulu, akati kabaabo bakkala anyika: alimwi taakwe uukonzya 
kumulesya, nokuba kumubuzya kuti, Ncinzi ncocita? Lino mebo 
Nebukadinezara ndatembaula, ndalumbaizya akulemeka Mwami 
wakujulu, milimo yakwe yoonse ililuzi, anzila zyakwe zililuleme, 
abaabo beenda mukulisumpula nguukonzya kubabombya. 
Daniele 4:34-37 


Nkakaambo kaako Leza wakamusumpula kapati, akumupa zina 
liinda mazina oonse, kuti kuzina lya-Jesu mafwugame oonse, 
aakujulu, aanyika, aansi aanyika; Alimwi kuti milaka yoonse 
izumine kuti Jesu Kilisito ngo-Mwami, kubulemu bwa-Leza Taata. 
Bafilipi 2:9-11 


Magolelo oonse aanyika ayooyeeya akusanduka kuli-Mwami: 
alimwi misyobo yoonse yamasi iyookotamina kunembo lyako. 
Nkaambo bwami mbubwa-Mwami, alimwi nguweendelezya akati 
kamasi. Intembauzyo 22:27-28 


Amupe Mwami, nywebo nobasinguzu, amupe Mwami bulemu 
anguzu. Amupe Mwami bulemu bweelede zina lyakwe; komba 
Mwami mububotu bwakusalala. Intembauzyo 29:1-2 


Kuchitila kuti bulemu bwangu bukwiimbe ntembauzyo kulinduwe, 
akutaumuna pe. O Mwami Leza wangu, ndilakulumba lyoonse. 
Intembauzyo 30:12 


Njootembaula Mwami chiindi choonse: kutembaula kwakwe 
kuyooba mumulomo wangu lyoonse. Moyo wangu uyoolumbaizya 
mu-Mwami: aabo balibombya bayoomvwa, bayoosekelela. 
Amulemeke Mwami antoomwe andime, atusumpule zina lyakwe 
antoomwe. Ndakayandaula Mwami, wakandimvwa, wakandivuna 
kukuyoowa kwangu koonse. Intembauzyo 34:1-4 


Amwiimbe kuli-Leza, nywebo nonyika zyoonse: Amwiimbe bulemu 
bwazina lyakwe, amutembaule bulemu bwakwe. Amwaambe kuli 
Leza kuti, Eelo kaka ulayoosya mumilimo yako! kwiinda mubupati 
bwanguzu zyako basinkondonyoko bayoolibombya kulinduwe. 
Nyika yoonse iyookukomba akukwiimbila; bayooimbila zina lyako. 
Sela. Intembauzyo 66:1-4 


Amwiimbile Leza, amutembaule zina lyakwe, amulemeke oyo 
uutantide mujulu muzina lyakwe Ja, amusekelele kunembo 
lyakwe. Nguwisi wabamucaala, amubetesi wabamukabafwu, 
nguLeza uuli mubusena bwakwe busalala. Intembauzyo 68:4-5 


Njootembaula izina lya-Leza alwiimbo, akumusumpula akulumba. 
Intembauzyo 69:30 


Misyobo yoonse njookalenga iyooza akukomba kunembo lyako, O 
Mwami; mpawo bayoolemeka zina lyako. Nkaambo nduwe 
mupati, ulachita zigambyo: nduwe Leza olike. 

Intembauzyo 86:9-10 

Amuboole, atukombe akukotama, atufugame kunembo lya-Jehova 
mubumbi wesu. Intembauzyo 95:6 


Amupe Mwami, nywebo nobana bantu, amupe Mwami bulemu 
anguzu. Amupe Mwami bulemu bweelede zina lyakwe: amulete 
cituuzyo, muboole mulubuwa Iwakwe. Komba Mwami mububotu 
bwakusalala: koyoowa kunembo lyakwe, nyika yoonse. 
Intembauzyo 96:7-9 

Amumusumpule Mwami Leza wesu, akukomba kucilyatilo 
camaulu aakwe; nkaambo ulasalala. Intembauzyo 99:5 


Nduwe Leza wangu, ndilakutembaula: nduwe Leza wangu, 
ndilakusumpula. O amulumbe Mwami; nkaambo mubotu: 
nkaambo luzyalo Iwakwe talumani. Intembauzyo 118:28-29 


Njookotamina kutempele lyako lisalala, akutembaula zina lyako 
nkaambo kaluzyalo Iwako akusyomeka kwako, nkaambo 
wasumpula ijwi lyako kwiinda zina lyako lyoonse. 

Intembauzyo 138:2 


Ndilakulumbaizya, O Leza wangu, O mwami; alimwi njootembaula 
zina lyako lyoonse alyoonse. Mazuba woonse ndilakulongezya; 
alimwi ndiyootembaula zina lyako lyoonse alyoonse. Mwami 
mupati, weelede kutembaulwa loko; alimwi bupati bwakwe 
tabukonzyi kweezyeezyegwa pe. Intembauzyo 145:1-3 


Amutembaule Mwami. Tembaula Mwami, O moyo wangu. 
Ncecipona ndiyootembaula Mwami: Ndiyooimba ntembauzyo kuli 
Leza wangu nicicili buumi. Intembauzyo 146:1-2 

Zintu zyoonse zijisi muuya azitembaule Mwami. Amutembaule 
Mwami. Intembauzyo 150:6 


